CELEX: 32011D0485
Language: sl
Date: 2011-07-29 00:00:00
Title: Izvedbeni sklep Komisije z dne 29. julija 2011 o spremembi Odločbe 2005/50/ES o uskladitvi radiofrekvenčnega pasu v območju 24 GHz za časovno omejeno uporabo opreme avtomobilskih radarjev kratkega dosega v Skupnosti (notificirano pod dokumentarno številko C(2011) 5444) Besedilo velja za EGP

30.7.2011   
            
            
               SL
            
            
               Uradni list Evropske unije
            
            
               L 198/71
            
         IZVEDBENI SKLEP KOMISIJE
   z dne 29. julija 2011
   o spremembi Odločbe 2005/50/ES o uskladitvi radiofrekvenčnega pasu v območju 24 GHz za časovno omejeno uporabo opreme avtomobilskih radarjev kratkega dosega v Skupnosti
   (notificirano pod dokumentarno številko C(2011) 5444)
   (Besedilo velja za EGP)
   (2011/485/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe 676/2002/ES Evropskega parlamenta in Sveta z dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru) (1), zlasti člena 4(3),
   ob upoštevanju naslednjega:
   
               (1)
            
            
               Komisija je 7. novembra 2008 Evropsko konferenco poštnih in telekomunikacijskih uprav (CEPT) pooblastila, da opravi tehnične študije o avtomobilskih radarskih sistemih kratkega dosega in z njimi dopolni temeljno revizijo v skladu s členom 5(2) Odločbe Komisije 2005/50/ES (2) ter študije o radiofrekvenčni združljivosti glede morebitnih nadomestnih pristopov za uporabo pasu 24 GHz.
            
         
               (2)
            
            
               CEPT je v poročilih št. 36 in 37, ki jih je pripravil na podlagi tega pooblastila, ter na podlagi temeljne revizije o razvoju pasov 24 GHz in 79 GHz v skladu z Odločbo 2005/50/ES sklepal, da je referenčni datum iz člena 2(5) navedene odločbe, tj. 30. junij 2013, še vedno veljaven ter da ga glede na trenutno odsotnost škodljivega učinka na druge uporabnike pasu 24 GHz ni treba spreminjati.
            
         
               (3)
            
            
               Razvoj avtomobilske radarske tehnologije kratkega dosega v pasu 79 GHz napreduje. Vendar pa je jasno razvidno, da integracija naprav s takšno tehnologijo v avtomobilsko proizvodnjo ne bo mogoča do roka, določenega za tehnologijo kratkega dosega v pasu 24 GHz, in da bo glede na čas, ki je še potreben za razvojno, integracijsko in preskusno fazo, integracija radarjev 79 GHz v vozila za distribucijo na masovnem trgu verjetno možna šele leta 2018 oziroma kvečjemu nekaj let prej.
            
         
               (4)
            
            
               Poleg tega bo potrebno dodatno obdobje za prehod s tehnologije 24 GHz na tehnologijo 79 GHz pri tistih tipih vozil s tehnologijo 24 GHz, ki bodo ob uvedbi novih tipov s tehnologijo 79 GHz še vedno obstajali.
            
         
               (5)
            
            
               Zaradi pomembnosti takih naprav za varnost v prometu in potrebe po spodbujanju njihovega razvoja v čim več obstoječih vozilih je treba zagotoviti neprekinjeno razpoložljivost obstoječe in prihodnje proizvodnje vozil, opremljenih z radarji 24 GHz, zaradi česar se je treba izogibati prekinitvam uporabnega spektra za radarje ter najti začasno rešitev za prehod med 1. julijem 2013 in 1. januarjem 2018. Da se zagotovi dodatno prehodno obdobje, je treba datum 1. januar 2018, ki velja za avtomobilsko radarsko opremo kratkega dosega, vgrajeno v vozila, za katere je bila vloga za podelitev homologacije odobrena pred 1. januarjem 2018, podaljšati za štiri leta.
            
         
               (6)
            
            
               Glede na to, da so storitve radijske astronomije, satelitskega raziskovanja Zemlje in pasivnega raziskovanja vesolja v pasu 23,60 GHz do 24 GHz mednarodno zaščitene ter da je ta pas za radarje kratkega dosega v skladu z Odločbo 2005/50/ES mogoče določiti samo izjemoma, podaljšanje te določitve ne pride v poštev. Poleg tega je bil pas 24 GHz do 24,25 GHz določen za industrijske, znanstvene in medicinske namene (pas ISM).
            
         
               (7)
            
            
               Iz študij CEPT o združljivosti, v katere so bili vključeni tudi nekateri vojaški sistemi, je razvidno, da je pas 24,25 do 27,50 GHz tehnično izvedljiva nadomestna rešitev. Pas nad 26,50 GHz je NATO opredelil za načrtovani vojaški pas za fiksne in mobilne sisteme.
            
         
               (8)
            
            
               Prag gostote 7 % iz Odločbe 2005/50/ES je treba obdržati, ker ni mogoče sklepati, da bi bila takšna meja presežena že pred prehodom na pas 79 GHz, in da se poudari, da je pas 24 GHz prehodna rešitev.
            
         
               (9)
            
            
               Komisija, ki ji pomagajo države članice, mora še naprej spremljati uporabo te odločbe, zlasti mejni prag, odsotnost škodljivega motenja za druge uporabnike pasu oziroma sosednjih pasov ter ali je meja 7 % prekoračena.
            
         
               (10)
            
            
               Odločbo 2005/50/ES je zato treba ustrezno spremeniti.
            
         
               (11)
            
            
               Ukrepi iz tega sklepa so v skladu z mnenjem Odbora za radiofrekvenčni spekter –
            
         SPREJELA NASLEDNJI SKLEP:
   Člen 1
   Odločba 2005/50/ES se spremeni:
   
               1.
            
            
               v členu 2 se točka 5 nadomesti z naslednjim:
               
                           „5.
                        
                        
                           ‚referenčna datuma‘ sta 30. junij 2013 za frekvence med 21,65 in 24,25 GHz ter 1. januar 2018 za frekvence med 24,25 in 26,65 GHz;“;
                        
                     
         
               2.
            
            
               člen 3 se spremeni:
               
                           (a)
                        
                        
                           v drugem odstavku se besedi „referenčnega datuma“ nadomestita z „referenčnih datumov“;
                        
                     
                           (b)
                        
                        
                           v tretjem odstavku se besedi „tem datumu“ nadomesti s „teh datumih“;
                        
                     
                           (c)
                        
                        
                           tretjemu odstavku se doda naslednji odstavek:
                           „Datum 1. januar 2018 se podaljša za štiri leta za avtomobilsko radarsko opremo kratkega dosega, vgrajeno v motorna vozila, za katere je bila vloga za podelitev homologacije vložena v skladu s členom 6(6) Direktive 2007/46/ES Evropskega parlamenta in Sveta (3) in odobrena pred 1. januarjem 2018.
                        
                     
         
               3.
            
            
               člen 5 se spremeni:
               
                           (a)
                        
                        
                           v odstavku 1 se v točki (d) besedi „referenčnega datuma“ nadomestita z „referenčnih datumov“;
                        
                     
                           (b)
                        
                        
                           odstavka 2 in 3 se črtata;
                        
                     
                           (c)
                        
                        
                           odstavek 4 se nadomesti z naslednjim:
                           „4.   Države članice pomagajo Komisiji pri opravljanju pregleda iz odstavka 1 tako, da zberejo potrebne informacije, zlasti informacije iz Priloge, in jih pravočasno pošljejo Komisiji.“.
                        
                     
         Člen 2
   Ta sklep je naslovljen na države članice.
   
      V Bruslju, 29. julija 2011
      
         
            Za Komisijo
         
         Neelie KROES
         
            Podpredsednica
         
      
   
   
      (1)  UL L 108, 24.4.2002, str. 1.
   
      (2)  UL L 21, 25.1.2005, str. 15.
   
      (3)  UL L 263, 9.10.2007, str. 1.“;